alexandrainst/scandi-wiki huggingface dataset:
Tony Burrows

Anthony «Tony» Burrows () er ein engelsk studiovokalist som særleg var kjent og mykje brukt på 1970-talet med ei rekkje listetopper på UK Singels Chart og den amerikanske Billboard Hot 100.

Karriere 
Tidleg på 1960-talet var han med i vokalgruppa The Kestrels saman med blant andre dei sentrale låtskrivarane Roger Greenaway og Roger Cook. Seinare vart han med i gruppa The Ivy League, og var enno med då denne vart ein del av gruppa The Flower Pot Men, saman med blant andre Jon Lord og Nick Simper, som seinare var med å danne Deep Purple. The Flower Pot Men hadde blant anna listetoppen «Let's Go to San Francisco» som blant anna nådde ein 9. plass i Noreg.

Seinare var Burrows med i ei rekkje små og store prosjekt og fekk ei rekkje listeplasseringer, blant anna med:
 Edison Lighthouse og songen «Love Grows (Where My Rosemary Goes)» (februar 1970)
 White Plains og songen «My Baby Loves Lovin'» (mars 1970)
 The Pipkins og komisongen «Gimme Dat Ding» (april 1970)
 Brotherhood of Ein med songen «United We Stand» (1970)
 The First Class og songen «Beach Baby» (juli 1974)

I februar 1970 var han den einaste som nokon gong har opptredd i BBC-programmet Top of the Pops med songar for tre ulike grupper samstundes: Edison Lighthouse, White Plains og Brotherhood of Man.

Han har òg delteke på innspelingar med blant andre Elton John, Cliff Richards og James Last.

Kjelder
Denne artikkelen bygger på «Tony Burrows» frå ,  den 26. oktober 2011.

Bakgrunnsstoff
 Tony Burrows-intervju

Engelske songarar
Folk frå Exeter
Lesley Duncan

Lesley Duncan, gift Lesley Cox, () var ein engelsk songar og låtskrivar, mest kjend for arbeidet sitt i 1970-åra. Ho vart mykje spelt på britisk radio, men fekk aldri stor kommersiell suksess. 

Elton John song duett med ho på hennar eigen «Love Song», gjeven ut på albumet hans Tumbleweed Connection i 1970. Duncan song òg korvokal på Pink Floyd sitt The Dark Side of the Moon, og song solo på songen «If I Could Change Your Mind» på the Alan Parsons Project-albumet Eve. I 1960-åra var Duncan korvokalist for mellom andre Dusty Springfield og The Walker Brothers. Ho skreiv tre songar i lag med Scott Walker for Walker Brothers.

Diskografi
1969: Black Flower
1971: Sing Children Sing
1972: Earth Mother
1973: Reading Festival '73
1974: Everything Changes
1975: Moonbathing
1977: Maybe It's Lost
1980: Only You

Kjelder
Denne artikkelen bygger på «Lesley Duncan» frå ,  den 26. oktober 2011.

Bakgrunnsstoff
Nettside 

Engelske songarar
Engelske låtskrivarar
Folk frå Stockton-on-Tees
Presidentar i Somaliland

Presidentar i Somaliland gjev oversyn over presidentar i den de facto uavhengige republikken Somaliland.

Presidentar

Merknadar

Somaliland
Somaliland
Friends av Elton John

Friends er det fjerde albumet til Elton John og Bernie Taupin, spelt inn før det store gjennombrotet deira i USA. Det vart spelt inn som musikken for filmen Friends og kom ut 6. april 1971 i USA. Tittelsporet vart ein liten hit i USA og nådde 34. plass, trass i at filmen gjorde det dårleg. Albumet vart nominert til Grammyprisen i 1972 for beste originale filmmusikk.

Utanom den originale vinylutgåva frå 1971, har albumet aldri kome ut på ein eigen CD, men Friends-musikken finst på den doble CD-plata Rare Masters (1992) som spor 10–19 på eine plata, men med songane i ei anna rekkefølgje enn den originale LP-utgåva. Skilnaden er at «Michelle's Song» har byta plass med «Honey Roll» og «Variations on Friends».

Tidleg i 1970-åra framførte Elton John songane «Friends» og «Can I Put You On» på konsertane sine. Sistnemnde finst mellom anna på konsertalbumet 17-11-70 (kalla 11-17-70 i Nord-Amerika).

Innhald

Medverkande
Elton John: piano, vokal
Caleb Quaye: gitarar
Dee Murray: bassgitar, vokal
Nigel Olsson: trommer, vokal
Paul Buckmaster: orkesterarrangement
Rex Morris: saksofon
Madeline Bell, Lesley Duncan, Kay Garner: korvokal.

Kjelder
Denne artikkelen bygger på «Friends (soundtrack)» frå ,  den 26. oktober 2011.  
 

Album produserte av Gus Dudgeon
Filmmusikkalbum frå 1971
Elton John-album
Paramount Records-album
Album spelte inn i Trident Studios
17-11-70

17-11-70 (amerikansk tittel 11-17-70) er eit konsertalbum av Elton John, gjeven ut i 1971. Innspelinga vart gjort for ei direkte radiosending den 17. november 1970, som har gjeve namn til albumet. Den amerikanske tittelen vart endra til 11-17-70 som er det standard datoformatet i USA. Innspelinga var opphavleg populært på piratkopiplater i følgje Gus Dudgeon, noko som fekk plateselskapet til å gje ut innspelinga som eit album. 

Albumet selde ikkje så veldig godt, og det vart sagt at ei av piratkopiplatene tok ein del av dette salet, men det kan òg ha vore at marknaden var metta med Elton John-plater på denne tida. John hadde i løpet av kort tid gjeve ut to studioalbum (Elton John og Tumbleweed Connection) og eit filmmusikkalbum (Friends). Likevel vart albumet det fjerde av fire Elton John-album som låg inne på Topp 100 i USA samstundes, noko som var første gong nokon klarte etter The Beatles.

I følgje programleiaren Dave Herman, som ein kan høyre i byrjinga av albumet, kutta Elton John handa si under framføringa og mot slutten av showet var klaveret hans dekt av blod. 

John og bandet hans framførte 13 songar under radiosendinga. Det opphavlege albumet hadde med seks songar. Ein sjuande song, «Amoreena», vart gjeven ut som eit bonusspor på 1996-utgåva av albumet. Dei andre seks songane vart først gjevne ut på ei spesialutgåve på Record Store Day i 2017 med resten av songane: «I Need You to Turn To», «Your Song», «Country Comfort», «Border Song», «Indian Sunset» og «My Father's Gun».

John har sagt i fleire intervju at han meiner denne innspelinga er den beste konserten hans. Det er òg eit døme på korleis konsertbandet til John høyrdest ut før gitarist Davey Johnstone, kom med som fast medlem i bandet hans.

Innhald

1995/1996-utgåva

2-LP-utgåva frå Record Store Day i 2017 
På Record Store Day i 2017 kom ei spesialutgåve av albumet ut med dei seks attverande songane frå konserten, i tillegg til «Amoreena» (som var på CD-utgåva frå 1996).

Sporliste på dei to første sidene var den same som en originale utgåva frå 1970.

Medverkande
 Elton John – piano, vokal
 Dee Murray – bass, korvokal
 Nigel Olsson – trommer, korvokal

Produksjon
Gus Dudgeon – produsent, notat i omslaget
 Phil Ramone – lydteknikar
 David Hentschel – reduksjon (miks) (US LP)
 Clive Franks – reduksjon (miks) (UK LP)
 Matt Howe – reduksjon (miks) (Rocket-utgåva)
 Steve Brown – koordinering
 Joe Disabato – koordinering
David Larkham – design, fotografi
 John Tobler – notat i omslaget
 Dave Herman – seremonimeister

Salslister
Album

Kjelder
Denne artikkelen bygger på «17-11-70» frå ,  den 26. oktober 2011. 
 oppgav desse kjeldene:

Album produserte av Gus Dudgeon
Konsertalbum frå 1971
Elton John-album
Uni Records-album
DJM Records-album
Det somalilandske flagget

Det somalilandske flagget er ein trikolor med like breie, horisontale felt i grønt, kvitt og raudt. I det grøne feltet er den muslimske truvedkjenninga Sjahádah, og i det kvite feltet er det ei svart stjerne. Flagget vart teke i bruk av den de facto uavhengige republikken Somaliland 14. oktober 1996.

Ein annan variant av det noverande flagget har oransje farge i det nedre feltet.

Mellom 1991 og 1996 brukte Somaliland eit flagg med ein grøn sirkel på kvit botn.

Sidan flagget inneheld den muslimske truvedkjenninga Sjahádah, skal det ikkje heisast på halv stong ved sorg.

Kjelder
Denne artikkelen bygger på «Http://sv.wikipedia.org/wiki/Somalilands_flagga» frå ,  den 26. oktober 2011.  
 

S
Somaliland
Gus Dudgeon

Angus Boyd «Gus» Dudgeon () var ein engelsk plateprodusent, mest kjend for dei mange Elton John-platene han produserte. 

Han byrja å arbeide ved Decca sitt Olympic Studios i Baker Street i London som assistent og vart etter kvart lydteknikar der. Som lydteknikar arbeidde han mellom andre med The Artwoods, Bruce Channel, Davy Graham og Shirley Collins. Tidlege popsuksessar var mellom andre The Zombies sin «She's Not There» (1964) og John Mayall sitt Blues Breakers with Eric Clapton (1966). Han hjelpte til på prøvespelinane til Tom Jones og The Rolling Stones. Han vart til slutt medprodusent på Ten Years After sitt debutalbum i 1967. Kring same tid produserte han òg the Bonzo Dog Band-albuma The Doughnut in Granny's Greenhouse og Tadpoles. Dudgeon produserte òg to album for Elkie Brooks: Pearls og Pearls Two. Han er òg kjend for å ha produsert hitsingelen til David Bowie, «Space Oddity» (1969).

I 1970 byrja han å arbeide med Elton John og produserte mange av albuma hans. Han var stundom òg kritisk til musikken til John. 

Andre artistar Dudgeon arbeidde med var Audience, Chris Rea, Ralph McTell, Lindisfarne, Joan Armatrading, Elkie Brooks, Fairport Convention, Sam Gopal Dream, The Sinceros, The Beach Boys, Mary Wilson, Steeleye Span, XTC, Menswear og The Frank and Walters. 

Dudgeon døydde i ei bilulukke nær Reading den 21. juli 2002 i lag med kona Sheila. Han sovna køyrande på veg heim frå ein fest og kræsja i ei grøft og drukna.

Kjelder
Denne artikkelen bygger på «Gus Dudgeon» frå ,  den 26. oktober 2011.

Bakgrunnsstoff
Intervju med Gus Dudgeon i 2001 

Engelske plateprodusentar
Døde i trafikkulukker‎
Sørgeorgiapiplerke

Sørgeorgiapiplerke (Anthus antarcticus) er ein art i erlefamilien Motacillidae. Denne piplerka er endemisk til Sør-Georgia og næraste øyar, kor populasjonen er anslått til mellom 3000 og 4000 par. Dette er einaste medlemmen av sporvefuglar på øygruppa  Sør-Georgia og Sør-Sandwichøyane og i heile Antarktis-regionen. Dette er òg ein av dei få ikkje-marine fugleartane som lever i regionen.

Sørgeorgiapiplerke hekkar på Birdøya og andre rottefrie småøyar og holmar ved Sør-Georgia og på område på hovudøya som er isolerte av isbrear. 

Sørgeorgiapiplerke beitar på insekt og edderkoppar om sommaren, elles på insekt og krepsdyr i fjæra.

Arten har vore trua av introduksjon av rotter på øyane, og dessutan av miljøskadar som mennesket sjølv er opphav til.

Kjelder
 sørgeorgiapiplerke. (26. oktober 2011) I Store norske leksikon.

 

 BirdLife International (2011) factsheet: Anthus antarcticus. Henta frå http://www.birdlife.org den 26. oktober 2011.

 South Georgia pipit  (Anthus antarcticus)  Henta frå The ARKive project  den 26. oktober 2011.

Bakgrunnsstoff 

erlefamilien
Tiny Dancer

«Tiny Dancer» er ein song frå 1971 av Elton John med tekst av Bernie Taupin. Songen er gjeven ut på det fjerde albumet til John, Madman Across the Water, og vart gjeven ut som singel i 1972. 

Songen vart skriven av Taupin for å fange anda i California i 1970 etter ei kvinne han hadde møtt, som vart den første kona hans.

Singelen nådde berre 41. plass i USA og vart ikkje ein gong gjeven ut i Storbritannia, men har langsamt vorte ein av dei mest populære songane til John. I 2004 vart han rangert på 387. plass på lista til Rolling Stone over dei 500 beste songane gjennom tidene, men var i 2010 flytta ned til 397. plassen på lista.

Andre versjonar
Andre artistar som har spelt inn songen er mellom andre Ben Folds, Tim McGraw og Red Hot Chili Peppers

Kjelder
Denne artikkelen bygger på «Tiny Dancer» frå ,  den 26. oktober 2011. 
 oppgav desse kjeldene:

Songar frå 1971
Singlar frå 1972
Singlar frå 2002
Elton John-songar
Songar med tekst av Bernie Taupin
Softrocksongar
 397
Ben Folds-songar
Tim McGraw-songar
Red Hot Chili Peppers-songar
Florence + The Machine-songar
Songar med musikk av Elton John
Songar produserte av Gus Dudgeon
Songar om dansing
Songar om kvinner
Nummer-ein-singlar i Irland
DJM Records-singlar
Uni Records-singlar
Songar produserte av Byron Gallimore
Epic Records-singlar
Curb Records-singlar
Levon

«Levon» er ein song skriven og spelt inn av Elton John med tekst skriven av Bernie Taupin. Songen er frå det fjerde albumet til John, Madman Across the Water og vart spelt inn 27. februar 1971. Songen nådde 24. plass på Billboard Hot 100 i USA.

Bernie Taupin, som skreiv teksten til «Levon», var inspirert av The Band-medlem, trommslagar og songaren Levon Helm, som songen er kalla opp etter. The Band var visstnok favorittbandet til Elton John og Bernie Taupin på denne tida.

Andre versjonar
«Levon» er spelt av andre artistar som Taylor Hicks og Jon Bon Jovi.

Kjelder

Denne artikkelen bygger på «Levon» frå ,  den 26. oktober 2011. 
 oppgav desse kjeldene:
http://www.songmeanings.net/songs/view/3530822107858504536/

Elton John-songar
Songar frå 1971
Singlar frå 1971
Songar med tekst av Bernie Taupin
Softrocksongar
Jon Bon Jovi-songar
Songar med musikk av Elton John
Songar produserte av Gus Dudgeon
DJM Records-singlar
Uni Records-singlar
Rolf Dreng

Rolf Dreng () var ein norsk kvalfangar og soldat i Kompani Linge.

Dreng mista livet i ei ulukke ombord på det britiske marinefartøyet HMS Prince Charles. Fem britiske marinefartøy, HMS Ingelfield, HMS Offa, HMS Icarus, HMS Intrepid og troppetransportskipet HMS Prince Charles, låg den 9. desember 1941 klar i Sullom Voe med ca. 280 soldatar frå 6th Commando og Kompani Linge ombord for å gjennomføre commandoaksjonen Operasjon Kitbag mot Florø i Sogn og Fjordane. Under armering av handgranatar under dekk på Prince Charles gjekk ein skarp granat av og drap tre soldatar på åstaden, mellom dei Rolf Dreng og Karl O. Braathen frå Kompani Linge. Dreng ligg gravlagd på Lerwick Cemetery i Lerwick på Shetland.

Referansar

Bakgrunnsstoff 
 NRK Sogn og Fjordane Fylkesleksikon: «Det avlyste Florø-raidet 1941»
 [Report of Proceedings, Operation Kitbag.]
 [Rapport frå Commanding Officer HMS Prince Charles til Commander in Chief, Home Fleet.]
 [Utskrift frå den militære undersøkjingskommisjonen sitt rettsmøte ombord på HMS Prince Charles 10. desember 1941.]

Folk frå Larvik
Medlemmar av Kompani Linge
Værnes haldeplass

Værnes haldeplass er ein jernbanehaldeplass på Nordlandsbanen. Haldeplassen ligg ved Trondheim lufthamn, Værnes, 33 kilometer frå Trondheim stasjon. Nabostasjonane er Hell i sør og Stjørdal i nord. 

Haldeplassen vart opna i 1994 for å betre sambandet mellom fly og tog. Den ligg på vestsida av flyterminalen, er direkte kopla mot denne, og har ein gangavstand på om lag 200 meter til flyplassen. Nordover går jernbanelinja i tunnel under hovudrullebanen. I tillegg til NSB sine lokaltog stanser òg regiontoga på Nordlandsbanen ved Værnes haldeplass.

Utbygging
Værnes har inntil vidare eitt spor, det vestlege, men det er planlagt eit spor på austsida av plattforma. Dette bli planlagt bygd i den nye sporplanen som skal utarbeidast mellom Hell stasjon og Stjørdal stasjon. Dette skjer i samband med bygging av ny bru over Stjørdalselva. Prosjektet har fått dei første løyvingane over statsbudsjettet i 2013. og er planlagt opna i 2021 samstundes med at ERTMS blir innført. I tillegg er det planlagt elektrifisering av strekninga Trondheim - Steinkjer med byggestart i 2017.

Kjelder

Bakgrunnsstoff 

Stjørdal kommune
Jarnbanestasjonar på Nordlandsbanen
Jarnbanestasjonar i Trøndelag
Davey Johnstone

Davey Johnstone () er ein skotsk gitarist og vokalist, mest kjend for arbeidet sitt med Elton John.

Johnstone arbeidde først med Noel Murphy i 1968 og arbeidde frå 1969 som studiomusikar. I 1970 spelte han med Magna Carta, og han vart då kjend med plateprodusenten Gus Dudgeon som tilbaud Johnstone å spele på debutalbumet til Bernie Taupin i 1970, noko som førte til at han møtte Elton John. Johnstone spelte på albumet hans Madman Across the Water i 1971 og vart så invitert med i bandet til John på fulltid. 

Johnstone har i tillegg til å gje ut eit eige soloalbum, spelt i lag med artistar som Meat Loaf og Alice Cooper.

Diskografi
Smiling Face (1973)

Kjelder
Denne artikkelen bygger på «Davey Johnstone» frå ,  den 26. oktober 2011. 
 oppgav desse kjeldene:

Bakgrunnsstoff
Johnstone fanside 

Skotske gitaristar
Skotske songarar
Elton John
Folk frå Edinburgh
Honky Cat

«Honky Cat» er ein song frå 1972 av Elton John med tekst av Bernie Taupin, frå albumet Honky Château.

Songen er ein rask, livleg song utan gitar med Davey Johnstone på banjo i staden. Songen er dominert av pianoet til John og ei stor blåserekkje. 

«Honky Cat» vart gjeven ut på singel og nådde 8. plass i USA, men berre 31. plass i Storbritannia. Songen vart mykje spelt på konsertane til John.

Kjelder
Denne artikkelen bygger på «Honky Cat» frå ,  den 26. oktober 2011.  
 

Songar frå 1972
Singlar frå 1972
Elton John-songar
Songar med tekst av Bernie Taupin
Songar med musikk av Elton John
Songar produserte av Gus Dudgeon
Abu Dhabi Grand Prix

Abu Dhabi Grand Prix (Arabisk: أبوظبي سباق الجائزة الكبرى‎) er eit Formel 1-løp som har vorte arrangert på bana Yas Marina Circuit i hovudstaden til Dei sameinte arabiske emirata, Abu Dhabi, sidan 2009.

Vinnarar

Kjelder
Denne artikkelen bygger på «Abu Dhabis Grand Prix» frå ,  den 27. oktober 2011.  
 

Formel 1-løp
Abu Dhabi
Skipingar i 2009
Folkeopplysningsprisen

Folkeopplysningsprisen er ein pris innstifta av Vaksenopplæringsforbundet. Prisen er delt ut årleg sidan 1998 i samband med kampanjen «Læringsdagane for vaksne» (tidlegare «Veka for vaksnes læring»). 

Folkeopplysningsprisen har etter statuttane som mål «å verdsetje enkeltpersonar, grupper, organisasjonar eller institusjonar for yting ut over det vanlege, over tid, med å skape føresetnader for og stimulans til frigjering, solidarisk samhandling, vekst og utvikling gjennom kunnskap. Innsatsen skal vere tufta på humanistisk grunn. Prisen skal medverke til å fremje arbeidet med demokratisering av kunnskap og kunnskapsformidling, auka von for deltaking og oppleving, refleksjon og bruk av eiga røynsle.»

Mottakarar 

 1998: NRK P2
 1999: Svanvik Folkehøgskole (no Pasvik Folkehøgskole)
 2000: AOF Sarpsborg
 2001: Studiesenteret i Sjåk
 2002: Blå Kors ved leiar Hans Olav Fekjær
 2003: Schrødingers katt, NRK
 2004: Einfrid Halvorsen
 2005: Ryfylkemuseet og Lucky Næroset
 2006: Ammehjelpen
 2007: Leser søker bok
 2008: Jon G. Olsen
 2009: Jørn H. Hurum 
 2010: Hildur Roll-Hansen
 2011: Wikimedia Noreg
 2012: Seniornett Norge
	
I 2005 var Noreg arrangør av International Adult Learners Week, og i samband med veka blei det delt ut to folkeopplysningsprisar. Éin med fokus på internasjonalt arbeid i Noreg, tildelt Ryfylkemuseet, og éin med fokus på internasjonalt arbeid i den tredje verda, tildelt Lucky Næroset.

Kjelder 
 Læringsdaganes side om Folkeopplysningsprisen  – Her finst statuttar og oversyn over mottakarar.

Referansar

Bakgrunnsstoff 
NRK Dagsrevyen 23.10.09 Pris til Jørn Hurum (web-TV)
 Hurum fikk Folkeopplysningsprisen Om Folkeopplysningsprisen 2009
 Fremragende, Olsen Romerikes Blad om Folkeopplysningsprisen 2008

Norske prisar
Skipingar i 1998
Ametyst

Ametyst er ein type kvarts, og består dermed av silisiumdioksid. I tillegg inneheld mineralet jern og titan som gjev det ein særskild lilla farge. Ametyst er mykje brukt som smykkestein.

Namnet er sett saman av gresk a- (ἀ, 'ikkje') og methustos (μέθυστος, 'berusa'), noko som viser til ei gammal gresk og romersk tru på at steinen ville verna dei mot å bli fulle. Ein laga drikkekar og amulettar av ametyst med dette føremålet.

Kjelder

Bakgrunnsstoff

Kvartsvariantar
Edelsteinar
Trigonale mineral
Shilling

Schilling, shilling eller scilling er namnet på ein gammal  engelsk valuta som sidan blei brukt i fleire britiske område. Shillingen har røter frå England i andre halvdel av 1400-talet under Henrik VII. 

Ein har brukt shilling som valuta i fleire engelsk- og tyskspråklege land. I eldre nordiske mynstystem brukte ein eininga skilling. Ordet 'skilling' er eigenleg det same ordet som 'shilling'.

Shilling i dag
I dag bruker ein shilling i desse landa:
 Kenya - kenyansk shilling
 Somalia - somalisk shilling
 Tanzania - tanzaniansk shilling
 Uganda - ugandisk shilling
 Somaliland - somalilandshilling

Kjelder
Denne artikkelen bygger på «Shilling» frå ,  den 28. oktober 2011.  
 

Valuta
Abercorn

Abercorn (skotsk-gælisk Obar Chùirnidh) er ein landsby og eit sokn i West Lothian i Skottland. Han ligg nær sørkysten av Firth of Forth, om lag 5 km vest for South Queensferry. 

Det stod eit slott her i normannartida, men det vart øydelagd i 1455 av Jakob II.

Sjå òg
 Hertugen av Abercorn

Bakgrunnsstoff 
Gazetteer of Scotland

Byar og landsbyar i West Lothian
Pitmedden

Pitmedden er ein landsby i grevskapet Aberdeenshire i Skottland. Han har kring 1000 innbyggjarar og ligg midt mellom Ellon og Oldmeldrum, omtrent 25 km unna Aberdeen.

I tillegg til lokale butikkar og grunnskule er landsbyen vitja av turistar for det store botaniske hageanlegget Pitmedden Gardens som består av 40 000 planter i sommarmånadane. Hagen vart opphavleg danna av Alexander Seton i 1675, og hagen vart på 1950-talet overteke av National Trust for Scotland som gjenskapte anlegget tilbake til den opphavlege forma frå 1600-talet.

Namnet Pitmedden, som alle skotske stadnamn som byrjar på «Pit-», indikerer ein tidlegare piktisk busetjing. I utkanten av landsbyen på søraustsida ved vegen B999 ligg ein liten steinhaug som lokal blir kalla «Grannie's Steppies». Det er trudd å tidlegare å ha vore ein del av ein forhistorisk steinsirkel. Ikkje langt unna ligg ein liten brønn frå 1700-talet ved den same vegen, som blir kalla «Auld Nursies well», og som var vasskjelda for ei samling småhus rett ved som no ikkje lenger eksisterer. Brønnen vart òg nytta for reisande og hestane deira.

Av attraksjonar i landsbyen finst Tolquhon Gallery, eit kunstgalleri for samtidskunst.

Kjelder 

Denne artikkelen bygger på «Pitmedden» frå ,  den 27. oktober 2011.

Bakgrunnsstoff 
 Offisiell nettstad 
 Pitmedden Gardens

Byar og landsbyar i Aberdeenshire
Stonehaven

Stonehaven (skotsk-gælisk Cala na Creige, skotsk Steenhive) er ein by i Skottland. Han har kring 9500 innbyggjarar og ligg i regionen Aberdeenshire, 24 km sør for Aberdeen på vestkysten av Nordsjøen.

Stonehaven er det historiske sentrumet for grevskapet Kincardineshire. Dunnottar Castle ligg om lag 3 kilometer sør for Stonehaven.

Stonehaven er ein hamneby, og var ei viktig fiskerihamn på 1800-talet. Byen har vakse kraftig sidan den britiske oljeverksemda i Nordsjøen tok til. Ved folketeljinga i 2001 hadde Stonehaven 9 577 innbyggjarar. I 2006 vart folketalet estimert til 10 090 innbyggjarar.

Kjelder

Denne artikkelen bygger på «Stonehaven» frå ,  den 27. oktober 2011. 
 oppgav desse kjeldene:

Bakgrunnsstoff 

Byar og landsbyar i Aberdeenshire
Hamnebyar i Skottland
Byar ved Nordsjøen
Arbroath

Arbroath (skotsk-gælisk: Obair Bhrothaig) er ein by (town) i regionen Angus i Skottland. Han har kring 23000 innbyggjarar. Han ligg på austkysten av Skottland ved Nordsjøen, 27,5 kilometer nordaust for Dundee og 82 km sør for Aberdeen. I 2006 vart folketalet estimert til 22 140 innbyggjarar.

Historisk er byen først og fremst kjent for Arbroath-deklarasjonen som vart underteikna i Arbroath abbey i 1320. Fotballklubben Arbroath FC heldt til i Arbroath og spelar heimekampane på Gayfield Park.

Kjelder 
Denne artikkelen bygger på «Arbroath» frå ,  den 27. oktober 2011. 
 oppgav desse kjeldene:

Byar og landsbyar i Angus 
Hamnebyar i Skottland
Byar ved Nordsjøen
Brechin

Brechin er ein by i regionen Angus  i Skottland. Han har kring 7000 innbyggjarar. Byen er kjend for domkyrkja si, Brechin Cathedral, som er bygd rundt eit rundtårn frå 900-talet. Brechin er òg bispesete for Brechin bispedømme i den skotske episkopale kyrkja. På grunn av dette vart han lenge rekna som ein city, men han har aldri fått kongeleg charter som det. Han er derimot ein kongeleg burgh.

Pictavia Exhibition er ei permanent utstilling om historia til piktarane. Byen har òg eit museum i det tidlegare rådhuset.

Jernbanestasjonen tener Caledonian Railway.

Fotballklubben til byen er Brechin City FC.

Kjende folk frå Brechin
 Sir David de Brechin (d. 1320), lord av Brechin
 Robert Watson-Watt, radarpioner, fødd i Brechin
 Joseph Fairweather Lamb, akademikar, Chandos Chair of Physiology ved University of St Andrews
 Dame Anne Begg, parlamentsmedlem for Aberdeen South.
 Brian Keany, musikar
 Robin Orr, komponist
 David Myles, parlamentsmedlem for Banffshire

Kjelder 

Denne artikkelen bygger på «Brechin» frå ,  den 27. oktober 2011.  

Byar og landsbyar i Angus